pythainlp/thai-wiki-dataset-v4 huggingface dataset:
สรุปเหรียญรางวัลโอลิมปิกตลอดกาล

สรุปเหรียญรางวัลโอลิมปิกตลอดกาล เป็นรายชื่อประเทศที่เข้าร่วมแข่งขันกีฬาโอลิมปิกสมัยใหม่ที่ได้รับเหรียญรางวัลและประเทศที่ยังไม่เคยได้รับเหรียญรางวัลใด ๆ เลย ทั้งโอลิมปิกฤดูร้อนและโอลิมปิกฤดูหนาว โดยนับถึงการแข่งขันครั้งล่าสุดในโอลิมปิกฤดูร้อน 2024 ณ ปารีส ประเทศฝรั่งเศส และโอลิมปิกฤดูหนาว 2022 ณ ปักกิ่ง ประเทศจีน
สรุปเหรียญรางวัลโอลิมปิกแบ่งตามประเทศ.
ตารางสรุปเหรียญรางวัลโอลิมปิกของแต่ละประเทศโดยเรียงตามลำดับตัวอักษร สรุปรวมทั้งโอลิมปิกฤดูร้อนและฤดูหนาว ตั้งแต่การแข่งขันโอลิมปิกสมัยใหม่ครั้งแรกในปี ค.ศ. 1896 จนถึงครั้งล่าสุดโอลิมปิกฤดูร้อน 2024 
<templatestyles src="Legend/styles.css" />  ไม่ใช่ประเทศ
<templatestyles src="แม่แบบ:sticky header/styles.css"/>
เฟื่องวิชชุ์ อนิรุทธเทวา

พันเอก เฟื่องวิชชุ์ อนิรุทธเทวา (เกิด 28 กรกฎาคม พ.ศ. 2506) เป็นนายทหาร นักกีฬาและนักการเมืองชาวไทย ตําเเหน่งผู้ช่วยรัฐมนตรีประจํากระทรวงพลังงาน(พีระพันธุ์ สาลีรัฐวิภาค) เเละผู้อำนวยการพรรครวมไทยสร้างชาติ
ประวัติ.
เฟื่องวิชชุ์เป็นบุตรชายของพลเอก เฟื่องเฉลย อนิรุทธเทวา กับหม่อมราชวงศ์วิมลโพยม (ราชสกุลเดิม สวัสดิวัตน์) มีชื่อเล่นว่า "แซม" สืบตระกูลโดยเป็นหลานชายของพระยาอนิรุทธเทวา (หม่อมหลวงฟื้น พึ่งบุญ) ผู้เป็นเจ้าของบ้านพิษณุโลก น้องชายของเจ้าพระยารามราฆพ (หม่อมหลวงเฟื้อ พึ่งบุญ) ผู้เป็นเจ้าของบ้านนรสิงห์ โดยที่ตระกูลอนิรุทธเทวารับราชการทหารมาตั้งแต่รัชสมัยล้นเกล้ารัชกาลที่ 6
เฟื่องวิชชุ์สำเร็จการศึกษาจากโรงเรียนนายร้อยพระจุลจอมเกล้ารุ่นที่ 33 (จปร.33) ปริญญาโทด้านการจัดการจากสถาบันบัณฑิตบริหารธุรกิจศศินทร์ จุฬาลงกรณ์มหาวิทยาลัย มีความสามารถทางด้านกีฬาโดยเป็นนักกีฬาขี่ม้าทีมชาติไทย เป็นกัปตันทีมขี่ม้า เคยได้รับเหรียญทองจากการแข่งขันในกีฬาซีเกมส์และเอเชียนเกมส์
เฟื่องวิชชุ์สมรสกับสุวัฒนา ชินวัตร
งานการเมือง.
ในการเลือกตั้งปี พ.ศ. 2548 พ.อ.เฟื่องวิชชุ์ ได้ลงรับสมัครเลือกตั้งเป็น ส.ส. ในสังกัดพรรคประชาธิปัตย์ ในเขต 11 กรุงเทพมหานคร ซึ่งประกอบด้วยเขตดินแดงอย่างกระทันหัน แทนที่ ส.ส. เก่าคือ นายพีระพันธุ์ สาลีรัฐวิภาค ที่ย้ายไปลงในระบบบัญชีรายชื่อแทน โดย พ.อ.เฟื่องวิชชุ์ ต้องเผชิญกับคู่แข่งคนสำคัญจากพรรคไทยรักไทยคือ นายยุรนันท์ ภมรมนตรี ผลการเลือกตั้ง นายยุรนันท์ได้รับการเลือกตั้งด้วยคะแนนที่ห่างจาก พ.อ.เฟื่องวิชชุ์ พอสมควร (นายยุรนันท์ได้ 40,176 คะแนน พ.อ.เฟื่องวิชชุ์ได้ 30,497 คะแนน)
เฟื่องวิชชุ์มีตำแหน่งเป็นเลขานุการ นายพีระพันธุ์ สาลีรัฐวิภาค รัฐมนตรีว่าการกระทรวงยุติธรรม ในสมัยรัฐบาลที่มีนายอภิสิทธิ์ เวชชาชีวะ เป็นนายกรัฐมนตรี
ในการเลือกตั้ง พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 83 สังกัดพรรคประชาธิปัตย์ แต่ไม่ได้รับเลือกตั้ง และในปี 2562 เขาเป็นผู้อำนวยการศูนย์ประสานงานของพรรคประชาธิปัตย์ ในเขตบางซื่อ-ดุสิต 
ต่อมาในวันที่ 4 ธันวาคม พ.ศ. 2567 เขาได้รับแต่งตั้งเป็นผู้ช่วยรัฐมนตรีประจํากระทรวงพลังงาน(พีระพันธุ์ สาลีรัฐวิภาค) ในรัฐบาลแพทองธาร ชินวัตร ควบตําเเหน่งผู้อำนวยการพรรครวมไทยสร้างชาติ
โรคติดเชื้อลิชมาเนีย

โรคติดเชื้อลิชมาเนีย หรือ ลิชมาเนียซิส  เป็นโรคติดต่อจากปรสิตชนิดโปรโตซัวในจีนัส "Leishmania" โดยมี "ริ้นฝอยทราย" บางชนิด เป็นตัวพาหะนำโรค โดยริ้นฝอยทรายดูดเลือดสัตว์เป็นอาหาร ไปกัดสัตว์ที่มีเชื้อแต่ไม่แสดงอาการ จากนั้นนำเชื้อไปสู่คน โรคนี้อาจแสดงอาการได้สามแบบ คือแบบผิวหนัง (cutaneous leishmaniasis) , แบบผิวหนังและเยื่อบุ (mucocutaneous leishmaniasis) , และแบบอวัยวะภายใน (visceral leishmaniasis) แบบผิวหนังจะทำให้มีแผลที่ผิวหนัง ในขณะที่แบบผิวหนังและเยื่อบุจะทำให้มีแผลที่ผิวหนัง ปาก และจมูก และแบบอวัยวะภายในในช่วงแรกจะมีแผลที่ผิวหนัง จากนั้นจึงมีไข้ เลือดจาง และตับม้ามโต
เชื้อ "Leishmania" ที่ก่อโรคในมนุษย์มีอยู่มากกว่า 20 สปีชีส์ ปัจจัยเสี่ยงต่อการติดเชื้อได้แก่ ความยากจน การขาดสารอาหาร การทำลายป่า และการทำให้เป็นเมือง โรคนี้ทั้งสามรูปแบบสามารถวินิจฉัยได้จากการตรวจพบเชื้อจากการตรวจด้วยกล้องจุลทรรศน์ นอกจากนี้ชนิดที่ติดเชื้อที่อวัยวะภายในยังอาจตรวจพบได้จากการตรวจเลือด
ปกติพบโรคชนิดนี้พบในแถบประเทศตะวันออกกลาง อินเดีย ปากีสถาน ปัจจุบันมีผู้ป่วยโรคติดเชื้อลิชมาเนียประมาณ 12 ล้านคน ใน 98 ประเทศ แต่ละปีจะมีผู้ติดเชื้อรายใหม่ประมาณ 2 ล้านคน มีผู้เสียชีวิตจากโรคนี้ประมาณ 20,000-50,000 ราย และมีจำนวนผู้ที่อาศัยอยู่ในพื้นที่ระบาด (เอเชีย แอฟริกา อเมริกากลาง และอเมริกาใต้) ประมาณ 200 ล้านคน องค์การอนามัยโลกได้ขอลดราคายาบางชนิดที่ใช้รักษาโรคนี้จากบริษัทยา นอกจากมนุษย์แล้วยังอาจพบโรคนี้ได้ในสัตว์อื่น เช่น สุนัข และหนู เป็นต้น
เจริญ คันธวงศ์

เจริญ คันธวงศ์ (21 เมษายน พ.ศ. 2476 – 4 พฤษภาคม พ.ศ. 2565) อดีตกรรมการสภาที่ปรึกษาพรรคประชาธิปัตย์ อดีตรัฐมนตรีว่าการกระทรวงวิทยาศาสตร์ เทคโนโลยีและการพลังงาน อดีตสมาชิกสภาผู้แทนราษฎรกรุงเทพมหานคร และแบบบัญชีรายชื่อ สังกัดพรรคประชาธิปัตย์ รวมทั้งสิ้น 11 สมัย อดีตประธาน สส. พรรคประชาธิปัตย์ อดีตอธิการบดีและกรรมการสภามหาวิทยาลัยกรุงเทพ
ประวัติ.
เจริญ คันธวงศ์ เกิดเมื่อวันที่ 21 เมษายน พ.ศ. 2476 ที่ ตำบลล้อมแรด อำเภอเถิน จังหวัดลำปาง เป็นบุตรของนายคำมูล และนางน้อย คันธวงศ์ สำเร็จการศึกษาระดับมัธยมปลายจากโรงเรียนอัสสัมชัญ บางรัก ปริญญาตรีจากคณะนิติศาสตร์ จุฬาลงกรณ์มหาวิทยาลัย (เกียรตินิยมอันดับ 2) ปริญญาโท ความสัมพันธ์ระหว่างประเทศ และปริญญาเอก การบริหารอุดมศึกษา จากมหาวิทยาลัยซีราคิวส์ สหรัฐอเมริกา
การเสียชีวิต.
เจริญ คันธวงศ์ เสียชีวิตเมื่อวันที่ 4 พฤษภาคม พ.ศ. 2565 ในการนี้พระบาทสมเด็จพระวชิรเกล้าเจ้าอยู่หัว โปรดเกล้าโปรดกระหม่อม พระราชทานน้ำหลวงอาบศพ โกศแปดเปลี่ยม และกำหนดพระราชทานเพลิงศพ ในวันที่ 12 พฤษภาคม พ.ศ. 2565 ณ วัดปริวาสราชสงคราม
การเมือง.
ข้าราชการ.
ในปี พ.ศ. 2500 - 2501 รับราชการทหารเป็นนายทหารประจำศูนย์การทหารม้าจังหวัดสระบุรียศร้อยตรี
เจริญ คันธวงศ์ รับราชการเป็นอาจารย์แผนกวิชาสังคม คณะรัฐศาสตร์ จุฬาลงกรณ์มหาวิทยาลัย สำนักนายกรัฐมนตรี เมื่อ 12 มกราคม พ.ศ.2505 ลาออกจากราชการเมื่อ 1 พฤศจิกายน พ.ศ.2506
ฝ่ายนิติบัญญัติ.
ดร.เจริญ เป็นสมาชิกสภาผู้แทนราษฎร (ส.ส.) กรุงเทพมหานคร ในเขตคลองเตย ยานนาวาและบางคอแหลมมาอย่างยาวนานต่อเนื่องถึง 8 สมัย โดยสังกัดพรรคประชาธิปัตย์มาโดยตลอด มีเพียงครั้งเดียวที่ไม่ได้รับการเลือกตั้งคือ ในการเลือกตั้งเมื่อปี พ.ศ. 2535 ครั้งที่หนึ่ง ซึ่งกระแสพรรคพลังธรรมมาแรงในเวลานั้น และในการเลือกตั้งปี พ.ศ. 2548 ได้ย้ายไปลงในระบบบัญชีรายชื่อ
เขาเคยได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516
ในปี พ.ศ. 2552 สื่อมวลชนประจำรัฐสภาตั้งฉายาให้ ดร.เจริญ คันธวงศ์ เป็น "คนดีศรีสภาฯ" เนื่องจากได้ลงชื่อเข้าร่วมประชุมสภาถึง 88 ครั้งจากจำนวน 100 ครั้ง แม้ว่าจะต้องรักษาตัวจากอาการโรคมะเร็ง และในปี พ.ศ. 2554 ได้ลงสมัครรับเลือกตั้งในระบบบัญชีรายชื่อ ลำดับที่ 13 และได้รับเลือกตั้งอีกสมัย
สมาชิกสภาผู้แทนราษฎร.
เจริญ คันธวงศ์ ได้รับเลือกตั้งเป็นสมาชิกสภาผู้แทนราษฎร 11 สมัย
ฝ่ายบริหาร.
เจริญ คันธวงศ์ เคยได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลของพลเอก ชาติชาย ชุณหะวัณ เมื่อปี พ.ศ. 2531 ต่อมาปรับไปรับตำแหน่งรัฐมนตรีว่าการกระทรวงวิทยาศาสตร์ เทคโนโลยีและการพลังงาน
ต่อมาในปี พ.ศ. 2538 เขาได้รับแต่งตั้งเป็นรัฐมนตรีช่วยว่าการกระทรวงศึกษาธิการ แทนนายปราโมทย์ สุขุม ซึ่งลาออกจากตำแหน่ง
ธุรกิจ.
ดร.เจริญ คันธวงศ์ เป็นที่ปรึกษาอาวุโส บริษัทติลลิกี แอนด์ กิบบินส์ อินเตอร์เนชั่นแนล จำกัด 
วิชาการ.
ดร.เจริญ คันธวงศ์ เป็นผู้ริเริ่มก่อตั้งสถาบันอุดมศึกษาเอกชน คือ มหาวิทยาลัยกรุงเทพ ในปี พ.ศ. 2505 โดยดำรงตำแหน่งเป็นอธิการบดีคนแรกด้วยวัยเพียง 29 ปี ปัจจุบันดำรงตำแหน่งเป็นกรรมการสภามหาวิทยาลัยกรุงเทพ และได้รับการยกย่องให้เป็น "อธิการบดีกิตติคุณก่อตั้ง" หรือ Emeritus (เอเมริตุส) อีกทั้งยังมีอาคารเพื่อเป็นการรำลึกถึงคือ อาคาร ดร.เจริญ คันธวงศ์ ที่วิทยาเขตกล้วยน้ำไทด้วย
ภาษาฮินดูสตานี

ฮินดูสตานี (อักษรเทวนาครี: , Hindustānī / อักษรเปอร์เซีย-อาหรับ:[a] , Hindūstānī, #เปลี่ยนทาง) เป็นภาษากลางในอินเดียเหนือและปากีสถาน ในทางภาษาศาสตร์และเนื้อหาบางส่วน มีชื่อเรียกว่า ภาษาฮินดี–อูรดู (อักษรเทวนาครี: , อักษรเปอร์เซีย-อาหรับ:) 
แนวคิดภาษาฮินดูสตานีในฐานะ "ภาษาที่รวมกัน" หรือ "ภาษาผสม" ได้รับการรับรองจากมหาตมา คานธี การสนทนาระหว่างฮินดีกับอูรดู (หรืออื่น ๆ) มักใช้วิธีการทับศัพท์ระหว่างสองอักษร แทนที่จะเขียนด้วยอักษรของตนเอง
คำศัพท์.
ภาษาฮินดูสตานีเกิดจากการนำภาษาฮินดีและภาษาอูรดูรวมกัน คำศัพท์และไวยากรณ์ของสองภาษานั้นแตกต่างกันมาก เนื่องจากภาษาฮินดีได้รับอิทธิพลมาจากภาษาสันสกฤตและภาษาปรากฤต แต่ภาษาอูรดูได้รับอิทธิพลมาจากภาษาเปอร์เซียและภาษาอาหรับ ในทางภาษาศาสตร์จึงไม่ถือว่าเป็นภาษาใหม่ ปัจจุบันยังคงแยกเป็นภาษาฮินดีซึ่งเป็นภาษาทางการของอินเดีย และภาษาอูรดูซึ่งเป็นภาษาทางการของปากีสถาน
ระบบการเขียน.
ในอดีต ภาษาฮินดูสตานีเขียนด้วยอักษรไกถี, เทวนาครี และอูรดู ปัจจุบัน ในประเทศปากีสถานเขียนภาษาฮินดูสตานีด้วยอักษรอูรดู ส่วนอินเดียเขียนด้วยอักษรเทวนาครี
หมายเหตุ.
<templatestyles src="Reflist/styles.css" />
<templatestyles src="การอ้างอิง/styles.css"/>^a. Nastaliq fonts: ถ้าคุณดาวน์โหลดฟอนต์แนสแทอ์ลีกตัวอักษรจะแสดงเป็นฟอนต์นี้ ไม่เช่นนั้นมันอาจจะแสดงเป็นฟอนต์อาหรับสมัยใหม่ในแบบทั่วไป เช่น นัสค์ ถ้าคำนี้ #เปลี่ยนทาง และคำนี้ ดูเหมือนอันนี้ นั่นหมายความว่าคุณยังไม่มีฟอนต์นี้
เยื่อเมือก

เยื่อเมือก  เป็นชั้นที่บุผิวที่มักเจริญมาจากเอนโดเดิร์ม (endoderm) ปกคลุมด้วยเนื้อเยื่อบุผิว มีส่วนเกี่ยวข้องในการดูดซึมและหลั่งสาร เยื่อเมือกจะดาดอยู่ที่หลายช่องว่างของอวัยวะซึ่งติดต่อกับสิ่งแวดล้อมภายนอกและอวัยวะภายใน เยื่อเมือกในหลายที่ที่ติดต่อมาจากผิวหนัง เช่นที่รูจมูก (nostril), ริมฝีปาก, หู บริเวณอวัยวะสืบพันธุ์ และทวารหนัก สารข้นเหนียวที่หลั่งออกมาจากเยื่อเมือกและต่อมเรียกว่า เมือก หรือมูก (mucus)
ช่องว่างภายในร่างกายที่พบเยื่อเมือกนี้รวมถึงส่วนใหญ่ของระบบทางเดินหายใจ ลึงค์ (ส่วนหัวขององคชาต) และส่วนหัวของคลิตอริส และภายในของหนังหุ้มปลายองคชาต (prepuce หรือ foreskin) ต่างเป็นเยื่อเมือก ไม่ใช่ผิวหนังทุกปกติ
ชั้นใต้เยื่อเมือก

ในทางเดินอาหาร ชั้นใต้เยื่อเมือก  เป็นชั้นของชั้นเนื้อเยื่อประสานแบบ dense connective tissue ซึ่งค้ำจุนชั้นเยื่อเมือก รวมทั้งเชื่อมชั้นเยื่อเมือกและกล้ามเนื้อเรียบที่อยู่ข้างใต้ (เส้นใยกล้ามเนื้อรอบวงอยู่ภายในกล้ามเนื้อตามยาว)
องค์ประกอบ.
หลอดเลือด, หลอดน้ำเหลือง, และเส้นประสาท (ทั้งหมดเลี้ยงชั้นเยื่อเมือก) จะวิ่งผ่านชั้นนี้
ข่ายประสาทพาราซิมพาเทติกอยู่กระจายทั่วไปรอบๆ รวมเป็นข่ายประสาทไมสส์เนอร์หรือข่ายประสาทใต้เยื่อเมือก (submucosal plexus หรือ Meissner's plexus) ที่ซึ่งเส้นประสาทก่อนไซแนปส์ (preganglionic parasympathetic neurons) มาเชื่อมต่อ (ไซแนปส์) กับเส้นประสาทหลังไซแนปส์ (postganglionic nerve fibers) ซึ่งเลี้ยงมัสคิวลาริส มิวโคซา (muscularis mucosae)
ชั้นแอดเวนทิเชีย

ชั้นแอดเวนทิเชีย  เป็นชั้นเนื้อเยื่อเกี่ยวพันที่อยู่ชั้นนอกสุดที่ปกคลุมอวัยวะ, หลอดเลือด หรือโครงสร้างอื่นๆ ตัวอย่างเช่น เนื้อเยื่อเกี่ยวพันที่คลุมรอบหลอดเลือดแดงจะเรียกว่า ทูนิกา แอดเวนทิเชีย (tunica adventitia) เพราะอยู่ชั้นนอกสุดของหลอดเลือดแดง
ในบางครั้งเนื้อเยื่อชั้นแอดเวนทิเชียก็มีหน้าที่เหมือนกับชั้นเยื่อเลื่อม (serosa) ซึ่งเป็นชั้นเนื้อเยื่อที่คลุมรอบอวัยวะเช่นกัน ในช่องท้อง อวัยวะใดจะคลุมด้วยชั้นแอดเวนทิเชียหรือชั้นเยื่อเลื่อมก็ขึ้นกับว่าเป็นอวัยวะในเยื่อบุช่องท้องหรืออวัยวะหลังเยื่อบุช่องท้อง
ในทางเดินอาหาร ชั้นกล้ามเนื้อ (muscularis externa) จะอยู่ติดกับชั่นเยื่อเลื่อม แต่ที่หลอดอาหารส่วนอก ลำไส้ใหญ่ส่วน ascending colon, descending colon และไส้ตรง ชั้นกล้ามเนื้อจะอยู่ติดกับชั้นแอดเวนทิเชีย ส่วนชั้นกล้ามเนื้อของลำไส้เล็กส่วนต้น (duodenum) จะยึดติดกับเนื้อเยื่อทั้งสองชนิด
เนื้อเยื่อเกี่ยวพันของถุงน้ำดีถูกปกคลุมด้วยชั้นแอดเวนทิเชียในส่วนที่ติดกับตับ แต่ส่วนที่เหลือจะปกคลุมด้วยชั้นเยื่อเลื่อม
เฮอร์แมน เมลวิลล์

เฮอร์แมน แมลวิลล์  (1 สิงหาคม พ.ศ. 2362 – 28 กันยายน พ.ศ. 2434) เป็นนักเขียนชาวอเมริกัน แต่งทั้งนวนิยาย เรื่องสั้น เรียงความ และบทกวี วรรณกรรมชิ้นเอกของเขาคือ โมบี-ดิก (Moby Dick) ซึ่งพิมพ์เผยแพร่ครั้งแรกในปี พ.ศ. 2394 เมื่อเฮอร์แมนมีอายุ 32 ปี
ปาล์มแชมเปญ

ปาล์มแชมเปญ เป็นปาล์มมีลักษณะเด่นที่ลำต้นป่องตรงกลาง ลักษณะใบเป็นแบบขนนก ใบย่อยเป็นรูปตัววีคว่ำ ขอบใบมีสีน้ำตาลเล็กน้อย ลำต้นโตประมาณ 30 - 40 ซ.ม. รอยกาบที่ลำต้นสั้น ในรอบปีใบใหม่ที่ออกมาแทนใบเก่าที่หลุดร่วงประมาณ 4-6 ใบเท่านั้น การเจริญเติบโตช้ามาก ลักษณะผล ออกเป็นทะลาย ทะลายยาวประมาณ 30 ซ.ม. ขนาดผลรูปลูกรักบี้ โตประมาณ 1 - 1.5 ซ.ม. ใน 1 ผล มี 1 เมล็ด งอกได้ต้นเดียว สีของผลเมื่ออ่อนสีเขียวอ่อน เมื่อแก่สีจะเขียวเข้ม เมื่อสุกผิวจะนิ่ม กลิ่นหอมเหมือนกล้วยหอม เปลือกข้างในเป็นสีดำและแข็งคล้ายกะลามะพร้าว เมล็ดที่นำไปขยายพันธุ์จะงอกช้ามาก 3-8 เดือน 
คุณค่าทางเศรษฐกิจของปาล์มแชมเปญ นิยมนำมาเป็นไม้ประดับและจัดสวน บอนไปปลูกง่าย เลี้ยงง่าย ศัตรูพืชที่สำคัญสำหรับปาล์มแชมเปญคือด้วง และมดคันไฟ ที่จะเข้ากัดกินเยื่อเจริญที่ยอดอ่อน ส่วนแมลงอื่นที่กินใบภายนอก ไม่ทำให้ต้นตาย แต่ก็ทำให้ไม่งาม
โทรทัศน์ในประเทศญี่ปุ่น

นี่คือประวัติโทรทัศน์ในประเทศญี่ปุ่นและรายชื่อสถานีโทรทัศน์ในประเทศญี่ปุ่น
รายชื่อ.
ต่อไปนี้เป็นรายชื่อสถานีโทรทัศน์ในประเทศญี่ปุ่น ทั้งสถานีที่ออกอากาศทั้งประเทศและสถานีที่ออกอากาศในภาคต่างๆ
สถานีแห่งชาติ
สถานีกระจายคลื่นโทรศัพท์มือถือ (mobile television)
ภูมิภาคคันโต (Kanto)
ภูมิภาคฮกไกโด.
ภูมิภาคโทโฮะกุ
ภูมิภาคจูโงคุ และชิโกะกุ.
ออกอากาศทั้ง จูโงคุ (Chūgoku) (โอกายามะ-Okayama) และชิโกกุ (Shikoku) (คางาวะ-Kagawa).
ภูมิภาคชิโกกุ (Shikoku)
จังหวัดโคจิ.
ภูมิภาคคิวชู (Kyushu)
รายการอ้างอิง.
<templatestyles src="Reflist/styles.css" />
จีน เว็บสเตอร์

จีน เว็บสเตอร์ หรือชื่อจริง อลิซ เจน แชนด์เลอร์ เว็บสเตอร์  เกิดเมื่อวันที่ 24 กรกฎาคม พ.ศ. 2419 ที่เมืองฟรีโดเนีย รัฐนิวยอร์ก สหรัฐอเมริกา มีชื่อเดิมว่า อลิซ จีน แซนเดอร์ เว็บสเตอร์ (Alice Jean Chandler Webster) เป็นลูกของเจ้าของสำนักพิมพ์ Charles L. Webster Publishing จากการที่เธอได้ดูผลงานหนังสือหลากหลายที่ตีพิมพ์ เธอสนใจงานวรรณกรรมมากที่สุดตั้งแต่ยังเด็ก เธอเข้าเรียนในระดับปริญญาตรีในวิทยาลัยวาสซาร์ใน พ.ศ. 2440 และเริ่มเขียนวรรณกรรมในช่วงประมาณ พ.ศ. 2442 ในขณะที่เธอกำลังเรียนในวิทยาลัยวาสซาร์ โดยผลงานในช่วงแรกมักเป็นเรื่องสั้นขำขันสะท้อนชีวิตในมหาวิทยาลัย โดยมีเพื่อนในมหาวิทยาลัยเป็นตัวต้นแบบในนวนิยาย
จีน เว็บสเตอร์ จบการศึกษาในระดับปริญญาตรีศิลปศาสตรบัณฑิตสาขาวิชาภาษาอังกฤษ และเศรษฐศาสตร์ จากวิทยาลัยวาสซาร์ใน พ.ศ. 2444 เธอเริ่มเดินทางท่องเที่ยวไปตามสถานที่รับเลี้ยงเด็กกำพร้าแห่งต่างๆ และนำข้อมูลและประสบการณ์มาแต่งงานประพันธ์
ผลงานที่มียอดขายดีที่สุดในบรรดางานประพันธ์ 8 เล่มตลอดชีวิตของเธอ คือ เรื่อง Daddy Long Legs หรือ คุณพ่อขายาว ที่เธอแต่งขึ้นในช่วงประมาณราวพ.ศ. 2455 มีการไปประยุกต์ไปสู่รูปแบบต่างๆมากมาย
จีน เว็บสเตอร์ สมรสกับนายเกล็น ฟอร์ด แม็คคินนีย์ (Glenn Ford McKinney) เมื่อเธอตั้งครรภ์ได้สักพักก็เริ่มมีอาการป่วย อาการดีขึ้นและแย่ลงสลับสับเปลี่ยนกันไปเรื่อย แต่ในที่สุด เมื่อเธอคลอดบุตรสาวเมื่อเวลา 22 นาฬิกา 30 นาที ของวันที่ 10 มิถุนายน พ.ศ. 2459 เป็นทารกมีน้ำหนักตัวประมาณ 6.25 ปอนด์ อาการป่วยของเธอหนักขึ้นและเสียชีวิตในเวลา 7 นาฬิกา 30 นาที ของวันที่ 11 มิถุนายน พ.ศ. 2459
ภาษากอตต์

ภาษากอตต์  เป็นภาษากลุ่มเยนิสเซเอียนที่เคยใช้พูดในไซบีเรียกลาง บริเวณชายฝั่งแม่น้ำมานา ซึ่งเป็นสาขาของแม่น้ำเยนิลเซย ภาษานี้กลายเป็นภาษาตายเมื่อราว พ.ศ. 2393 นักภาษาศาสตร์บางส่วนเชื่อว่าภาษาอัสซานเป็นลูกหลานของภาษากอตต์ ภาษากอตต์นี้ใกล้เคียงกับภาษาเกตที่ใช้พูดทางเหนือของแม่น้ำเยนิลเซย
ถนนนิตโย

ถนนนิตโย หรือ ทางหลวงแผ่นดินหมายเลข 22 สายอุดรธานี–นครพนม เป็นทางหลวงแผ่นดินแนวตะวันตก–ตะวันออก เชื่อมต่อจังหวัดอุดรธานี จังหวัดสกลนคร และจังหวัดนครพนมเข้าด้วยกัน โดยชื่อ“นิตโย”ได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่นายโสภณ นิตตะโย อดีตนายช่างกำกับแขวงการทางชุมแพ โดยมีระยะทางรวมประมาณ 240.746 กิโลเมตร และเป็นส่วนหนึ่งของทางหลวงเอเชียสาย 15
รายละเอียดของเส้นทาง.
ถนนนิตโยเริ่มจากบริเวณห้าแยกวงเวียนน้ำพุ ซึ่งเป็นจุดตัดระหว่างถนนทหาร ถนนอุดรดุษฎี ถนนอดุลยเดช และถนนโพศรีทั้งฝั่งทิศตะวันตกและทิศตะวันออกของวงเวียน (ถนนทหาร และถนนอุดรดุษฎี เป็นส่วนหนึ่งของทางหลวงแผ่นดินหมายเลข 2) ในเขตเทศบาลนครอุดรธานี จังหวัดอุดรธานี มีเส้นทางไปทางทิศตะวันออก ในช่วงแรกมีชื่อว่าถนนโพศรี และเปลี่ยนเป็นชื่อถนนนิตโยเมื่อข้ามทางรถไฟสายตะวันออกเฉียงเหนือ ผ่านเทศบาลตำบลหนองบัวในเขตอำเภอเมืองอุดรธานี ผ่านอำเภอหนองหาน อุทยานประวัติศาสตร์บ้านเชียง และเข้าสู่เขตจังหวัดสกลนครที่อำเภอสว่างแดนดิน ผ่านอำเภอสว่างแดนดิน อำเภอพังโคน อำเภอพรรณานิคม อำเภอเมืองสกลนคร เทศบาลตำบลท่าแร่ อำเภอกุสุมาลย์ และเข้าสู่เขตจังหวัดนครพนมที่อำเภอเมืองนครพนมไปบรรจบเส้นทางหลวงแผ่นดินหมายเลข 212 (ถนนสุนทรวิจิตร) ในเขตเทศบาลเมืองนครพนม รวมระยะทางทั้งสิ้นประมาณ 240.746 กิโลเมตร 
ถนนนิตโยเดิมมีชื่อเรียกว่า "ทางหลวงแผ่นดินสายอุดรธานี-ธาตุนาเวง-นครพนม" ได้รับการตั้งชื่อดังกล่าวเมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่นายโสภณ นิตตะโย อดีตนายช่างกำกับแขวงการทางชุมแพ
แต่เดิมทางหลวงแผ่นดินหมายเลข 22 เป็นถนนขนาด 2 ช่องจราจรเท่านั้น โดยได้เริ่มขยายเป็น 4 ช่องจราจรในช่วงอำเภอเมืองอุดรธานีถึงอำเภอหนองหาน, อำเภอพรรณานิคมถึงบ้านท่าแร่ อำเภอเมืองสกลนคร และช่วงท่าอากาศยานนครพนมถึงอำเภอเมืองนครพนม ต่อมาช่วงอำเภอพังโคนถึงอำเภอพรรณานิคมได้รับการขยายเป็นช่วงแรก และช่วงอำเภอหนองหานถึงอำเภอพังโคน และช่วงบ้านท่าแร่ถึงท่าอากาศยานนครพนมได้รับการขยายจนแล้วเสร็จตลอดสายในปี พ.ศ. 2564
ภาษาชากาทาย

ภาษาชากาทาย  หรือเรียกว่า ทือร์กี (Turki) ภาษาเตอร์กิกตะวันออก หรือ ภาษาเตอร์กิกชากาทาย ("Čaġatāy türkīsi") เป็นภาษากลุ่มเตอร์กิกที่สูญแล้ว ซึ่งเคยใช้พูดอย่างกว้างขวางในเอเชียกลาง และย้งคงเป็นภาษาวรรณกรรมจนถึงต้นคริสต์ศตวรรษที่ 20 ภาษานี้เคยมีการใช้งานในหลายพื้นที่ เช่นในบริเวณที่เป็นอุซเบกิสถาน, ซินเจียง, คาซัคสถาน และคีร์กีซสถานในปัจจุบัน ภาษาชากาทายแบบวรรณกรรมเป็นภาษาต้นตอของสาขาการ์ลุกในกลุ่มภาษาเตอร์กิก ที่รวมภาษาอุซเบกและภาษาอุยกูร์ในนั้น ภาษาเติร์กเมนได้รับอิทธิพลจากภาษาชากาทายมาหลายศตวรรษ แม้ว่าจะไม่ได้อยู่ในสาขาการ์ลุกก็ตาม (แต่อยู่ในสาขาโอคุซ) 
พัฒนาการ.
ภาษาชาการทายเป็นภาษากลุ่มเตอร์กิกที่พัฒนาขึ้นเมื่อปลายคริสต์ศตวรรษที่ 15#เปลี่ยนทาง อยู่ในสาขาการ์ลุกของภาษากลุ่มเตอร์กิก เคยทำหน้าที่เป็นภาษากลางในเอเชียกลาง ซึ่งมีศัพท์และวลีภาษาอาหรับและเปอร์เซียจำนวนมาก
Mehmet Fuat Köprülü แบ่งช่วงเวลาของภาษานี้ได้ดังนี้:
อักขรวิธี.
ภาษาชากาทายเป็นภาษาวรรณกรรม และเขียนด้วยชุดตัวอักษรเปอร์เซียรูปแบบหนึ่งที่มีชื่อว่า Kona Yëziq, (อักษรเก่า) ใช้งานในอักษรคาซัค, คีร์กีซ, อุยกูร์ และอุซเบก 
หมายเหตุ.
อักษร ف، ع، ظ، ط، ض، ص، ژ، ذ، خ، ح، ث، ء พบเฉพาะในคำยืม และไม่แสดงเป็นหน่วยเสียงเพิ่มเติมใด ๆ ทั้งสิ้น
สำหรับอักษรคาซัคและคีร์กีซ อักษรในวงเล็บ  สื่อถึงรูปยืมตัวสะกดสมัยใหม่จากภาษาตาตาร์และรัสเซียที่ไม่พบในอักษรคาซัคและคีร์กีซในอดีต
อูโก กาซาเรส

อูโก กาซาเรส (Hugo Cázares) นักมวยสากลชาวเม็กซิโก เกิดเมื่อ 24 มีนาคม พ.ศ. 2521 ที่ โลส โมชิส ประเทศเม็กซิโก สถิติการชก 29 ครั้ง ชนะ 25 (น็อค 19) แพ้ 3
โทนี่ อัลคีเกอร์

โทนี่ อัลคีเกอร์ นักมวยสากลชาวฟิลิปปินส์ สถิติการชก 8 ครั้ง ชนะ 4 เสมอ 1 แพ้ 3 
ประวัติ.
อัลคีเกอร์ขึ้นชกมวยสากลครั้งแรกเมื่อ 31 พฤษภาคม พ.ศ. 2495 ชนะคะแนน เฮนรี่ เดฟ ที่ ฟิลิปปินส์ อัลคีเกอร์ขึ้นชกอีก 3 ครั้ง ก็ขึ้นชิงแชมป์ OPBF รุ่นมิดเดิลเวทที่ว่าง เมื่อ 22 มีนาคม พ.ศ. 2497 แพ้น็อค ฮาชิโร ทัตสุมิ ยก 6 ที่ ญี่ปุ่น อัลคีเกอร์ขึ้นชิงแชมป์รุ่นเดิมและแก้มือกับทุตสุมิอีกครั้งที่ญี่ปุ่นเมื่อ 19 เมษายน พ.ศ. 2497 แต่ก็เป็นฝ่ายแพ้คะแนนไปอีก อัลคีเกอร์ขึ้นชกชนะคะแนน เตรุโอะ มัตสุยามา ที่ญี่ปุ่นอีกครั้งในอีกเดือนต่อมา แล้วมาชิงแชมป์ OPBF รุ่นเวลเตอร์เวทในไทยเมื่อ 29 มิถุนายน พ.ศ. 2497 แพ้น็อค สมเดช ยนตรกิจ ยก 5 จากนั้นก็ไม่ได้ขึ้นชกมวยอีก
ทาเกโอะ อูโงะ

ทาเกโอะ อูโงะ (; โรมาจิ: "Ugo Takeo") นักมวยสากลชาวญี่ปุ่น เกิดเมื่อ 29 เมษายน พ.ศ. 2471 ที่จังหวัดอากิตะ ประเทศญี่ปุ่น เสียชีวิตเมื่อ 16 สิงหาคม พ.ศ. 2532 รวมอายุได้ 61 ปี สถิติการชก 36 ครั้ง ชนะ 20 (น็อค 3) เสมอ 7 แพ้ 9
สตาร์ มัตนอก

สตาร์ มัตนอก นักมวยสากลชาวฟิลิปปินส์ สถิติการชก 20 ครั้ง ชนะ 6 (น็อค 1) เสมอ 6 แพ้ 8 
ประวัติ.
มัตนอกขึ้นชกมวยสากลครั้งแรกเมื่อ 11 มีนาคม พ.ศ. 2494 เสมอกับ สตรอง ลาโยเนส ที่ ฟิลิปปินส์ จากนั้น ขึ้นชกแพ้บ้าง ชนะบ้างที่ฟิลิปปินส์ เคยชกแพ้คะแนน สปีดี้ คาบาเนลลา เมื่อ พ.ศ. 2496 มัตนอกได้เดินทางมาชิงแชมป์ OPBF รุ่นเวลเตอร์เวทเมื่อ 31 กรกฎาคม พ.ศ. 2498 ที่กรุงเทพฯ ซึ่งเขาเป็นฝ่ายแพ้น็อค สมเดช ยนตรกิจไปแค่ ยก 2 ไม่ได้แชมป์ หลังจากนั้น มัตนอกขึ้นชกที่ฟิลิปปินส์อีก 3 ครั้ง หลังจากที่ชกเสมอกับ คิด โทนี เมื่อ พ.ศ. 2501 เขาก็หยุดชกไป 2 ปี กลับมาชกอีกเมื่อ 24 เมษายน พ.ศ. 2503 เสมอกับ อาดอร์ ปลาซา ที่ฟิลิปปินส์ จากนั้นก็ไม่ได้ชกมวยอีก
ฟูมิโอะ ไคซุ

ฟูมิโอะ ไคซุ (; โรมาจิ: "Kaizu Fumio") นักมวยสากลชาวญี่ปุ่น เกิดเมื่อ 4 กุมภาพันธ์ พ.ศ. 2481 ที่จังหวัดนีงาตะ ประเทศญี่ปุ่น สถิติการชก 74 ครั้ง ชนะ 53 (น็อก 23) เสมอ 2 แพ้ 19
อำเภอแม่จริม

แม่จริม  เป็นอำเภอหนึ่งของจังหวัดน่าน ตั้งอยู่ทางทิศตะวันออกของจังหวัด มีสถานที่ท่องเที่ยวทางธรรมชาติที่สวยงาม
ที่ตั้งและอาณาเขต.
อำเภอแม่จริมมีอาณาเขตติดต่อกับเขตการปกครองข้างเคียงดังต่อไปนี้
ประวัติ.
แม่จริมรู้จักกันในชื่อเดิมว่า "บ่อว้า" อยู่ในเขตการปกครองของอำเภอเมืองน่าน และเมื่อวันที่ 24 กันยายน พ.ศ. 2512 ได้มีประกาศกระทรวงมหาดไทยให้แยกตำบลพงษ์ ตำบลหนองแดง และตำบลหมอเมืองออกจากการปกครองของอำเภอเมืองน่าน รวมตั้งเป็น กิ่งอำเภอแม่จริม ต่อมาเมื่อวันที่ 12 เมษายน พ.ศ. 2520 จึงมีพระราชกฤษฎีกาฯ ให้ยกฐานะขึ้นเป็น อำเภอแม่จริม
การแบ่งเขตการปกครอง.
การปกครองส่วนภูมิภาค.
อำเภอแม่จริมแบ่งพื้นที่การปกครองออกเป็น 5 ตำบล 38 หมู่บ้าน ได้แก่
การปกครองส่วนท้องถิ่น.
ท้องที่อำเภอแม่จริมประกอบด้วยองค์กรปกครองส่วนท้องถิ่น 5 แห่ง ได้แก่
กองทุนน้ำมันเชื้อเพลิง

กองทุนน้ำมันเชื้อเพลิง ตั้งขึ้นด้วยวัตถุประสงค์ตามเจตนารมณ์ของ พระราชกำหนดแก้ไขและป้องกันภาวะการขาดแคลนน้ำมันเชื้อเพลิง พ.ศ. 2516 โดยใช้เป็นกลไกของรัฐในการป้องกันภาวะการขาดแคลนน้ำมันเชื้อเพลิง และใช้ในการรักษาระดับราคาขายปลีกน้ำมันเชื้อเพลิงของประเทศ จากกรณีที่ราคาในตลาดโลกสูงขึ้น เพื่อให้เกิดผลกระทบต่อเศรษฐกิจและความเดือดร้อนของประชาชนให้น้อยที่สุด
กระทั่งวันอาทิตย์ที่ 27 พฤษภาคม พ.ศ. 2562 ราชกิจจานุเบกษา ได้เผยแพร่ พระราชบัญญัติกองทุนน้ำมันเชื้อเพลิง พ.ศ. ๒๕๖๒ ซึ่งได้กำหนดให้จัดตั้งสำนักงานกองทุนน้ำมันเชื้อเพลิงขึ้นมาแทน สถาบันบริหารกองทุนพลังงาน (องค์การมหาชน) ที่ได้ถูกยุบเลิกตาม พระราชกฤษฎีกาว่าด้วยการยุบเลิกสถาบันบริหารกองทุนพลังงาน (องค์การมหาชน) พ.ศ. ๒๕๖๒
คณะวิทยาศาสตร์ มหาวิทยาลัยแม่โจ้

คณะวิทยาศาสตร์ มหาวิทยาลัยแม่โจ้ เป็นหน่วยงานหนึ่งของมหาวิทยาลัยแม่โจ้ สังกัดกระทรวงการอุดมศึกษา วิทยาศาสตร์ วิจัยและนวัตกรรม เดิมสังกัดทบวงมหาวิทยาลัย ได้รับการจัดตั้งตามประกาศในราชกิจจานุเบกษา เล่มที่ 110 ตอนที่ 34 เมื่อวันที่ 23 มีนาคม พ.ศ. 2536
ประวัติ.
แต่เดิมคณะวิทยาศาสตร์ถือเป็นกลุ่มหมวดวิชาในภาควิชาศึกษาทั่วไป คณะธุรกิจการเกษตร ในแผนพัฒนาเศรษฐกิจและสังคมแห่งชาติฉบับที่ 7 (พ.ศ. 2535 – พ.ศ. 2539) ได้กำหนดนโยบายด้านการผลิตและพัฒนากำลังคนในสาขาวิชาที่ขาดแคลนโดย เฉพาะด้านวิทยาศาสตร์และเทคโนโลยีเพื่อ สนองนโยบายดังกล่าว มหาวิทยาลัยแม่โจ้จึงได้ยกฐานะงานเดิมจากหมวดวิทยาศาสตร์ รวมกับหมวดคณิตศาสตร์และสถิติ ภาควิชาศึกษาทั่วไปคณะธุรกิจการเกษตรจังตั้งขึ้นเป็นคณะวิทยาศาสตร์ และในระยะเริ่มต้นคณะกรรมการทบวงมหาวิทยาลัย ได้มีมติเห็นชอบให้จัดตั้งคณะวิทยาศาสตร์โดยแบ่งส่วนราชการให้มีสำนักงานเลขานุการเพียงหน่วยงานเดียวส่วนภาควิชาต่าง ๆ ยังไม่อนุมัติให้มีการแบ่งส่วนราชการ เนื่องจากเป็นระยะเริ่มต้นของการจัดตั้งคณะ ฯ โดยมีการพัฒนาเป็นลำดับดังนี้
หน่วยงาน.
<templatestyles src="Col-begin/styles.css"/>
หลักสูตร.
เปิดทำการสอนหลักสูตรต่างๆ ในระดับปริญญาตรี 9 หลักสูตร ปริญญาโท 5 หลักสูตร ปริญญาเอก 3 หลักสูตร รวมทั้งสิ้น 16 หลักสูตร ได้แก่
ก๊อง ไอ้แสบดึกดำบรรพ์

ก๊อง ไอ้แสบดึกดำบรรพ์ (; โรมาจิ: "GON") เป็นการ์ตูนญี่ปุ่น เรื่องและภาพโดยมาซาชิ ทานากะ เป็นการ์ตูนที่มีแต่ภาพไม่มีตัวหนังสือบรรยาย ซึ่งเป็นความตั้งใจของผู้แต่ง เป็นเรื่องราวของไดโนเสาร์ในโลกล้านปี ผจญภัยในดินแดนต่างๆตั้งแต่ป่าอัฟริกาถึงขั้วโลก "ก๊อง ไอ้แสบดึกดำบรรพ์" ถูกสร้างเป็นภาพยนตร์แอนิเมชัน มีกำหนดออกฉายในปี พ.ศ. 2550
ในป่าอันกว้างใหญ่ที่สงบสุข ทว่าท้องฟ้าแปรปวนสภาพจู่ก็มีตัวประหลาดที่ชื่อ "ก๊อง" ตกลงมาจากท้องฟ้า เป็นจุดกำเนิดของเรื่องก๊อง ไอ้แสบดึกดำบรรพ์
ไทกร พลสุวรรณ

ไทกร พลสุวรรณ หรือ ทัยกร พลสุวรรณ เป็นนักเคลื่อนไหวทางการเมืองชาวไทย ปัจจุบันเป็นแกนนำคณะหลอมรวมประชาชน
บทบาททางการเมือง.
เคยเป็นสมาชิกพรรคประชาธิปัตย์ มาก่อน แต่ต่อมาได้ลาออกและได้จัดตั้งพรรคการเมืองของตนเองขึ้น ชื่อ "พรรคประชาชนไทย" จากนั้นหันมาก่อตั้งขบวนการอีสานกู้ชาติ ซึ่งวิจารณ์นายกรัฐมนตรีทักษิณ ชินวัตร
ในคดียุบพรรคประชาธิปัตย์และไทยรักไทย เขาเป็นผู้มีบทบาทอย่างมากในการสืบหาหลักฐานที่พรรคไทยรักไทยจ้างวานพรรคเล็กเพื่อให้ลงเลือกตั้งในวันที่ 2 เมษายน 2549 แต่ทางพรรคไทยรักไทยโต้กลับมาว่า เป็นการใส่ความและเขาสนิทสนมกับสุเทพ เทือกสุบรรณ เลขาธิการพรรคประชาธิปัตย์ ซึ่งคณะตุลาการศาลรัฐธรรมนูญวินิจฉัยว่าการกระทำของเขาเป็นการกระทำส่วนตัวไม่เกี่ยวข้องกับพรรค
ต่อมา เขายังคงดำเนินกิจกรรมทางการเมือง ร่วมกับอธิวัฒน์ บุญชาติ แกนนำแนวร่วมอีสานกู้ชาติ ในช่วงการชุมนุมของพันธมิตรประชาชนเพื่อประชาธิปไตย พ.ศ. 2551 การชุมนุมขององค์การพิทักษ์สยาม ปี พ.ศ. 2555 เขายังได้เข้าเป็นสมาชิกพรรคมัชฌิมาธิปไตย และลงสมัครรับเลือกตั้งในจังหวัดขอนแก่น ปลายปี 2550 แต่ไม่ได้รับการเลือกตั้ง และยังเป็นประธานชมรมไทยเป็นหนึ่งเดียว ก่อนจะลงสมัครรับเลือกตั้งเมื่อปี พ.ศ. 2554 ในนามพรรครักษ์สันติ และไม่ได้รับการเลือกตั้ง
ในปี พ.ศ 2553 ศาลล้มละลายมีคำสั่งพิทักษ์ทรัพย์เด็ดขาด ต่อมา ศาลล้มละลายกลางได้มีคำสั่งยกเลิกคำฟ้องการล้มละลายเนื่องจากชำระหนี้ที่ค้างอยู่ทั้งหมด
ในปี พ.ศ. 2564 ไทกรกลับมาเคลื่อนไหวทางการเมืองอีกครั้ง โดยเข้าร่วมกับคณะสามัคคีประชาชนเพื่อประเทศไทย(คณะไทยไม่ทน) ร่วมกับนายจตุพร พรหมพันธุ์
กลุ่มอาการเพรเดอร์-วิลลี

กลุ่มอาการเพรเดอร์-วิลลี  เป็นอาการป่วย ซึ่งผู้ป่วยจะมีรูปร่างอ้วนมาก มือเท้าเล็ก กินจุ ภาวะทางด้านสมองที่อาจจะมีความฉลาดน้อย มีความบกพร่องทางสติปัญญา มีพฤติกรรมแปลกๆ เช่น พูดช้า มีภาวะเป็นออทิสติกร่วมด้วย ซึ่งทั้งหมดเกิดจากความผิดปกติของโครโมโซม 15 สาเหตุเกิดจากพันธุกรรม
ตึกไครส์เลอร์

ตึกไครส์เลอร์  เป็นตึกระฟ้าสถาปัตยกรรมอลังการศิลป์ (Art Deco) ตั้งอยู่ทางฝั่งตะวันออกของเกาะแมนแฮตตัน ในนครนิวยอร์ก ประเทศสหรัฐอเมริกา บริเวณจุตตัดของถนนที่ 42 (42nd Street) และถนนเลกซิงตัน (Lexington Avenue) ในมิดทาวน์แมนฮัตตัน ด้วยความสูง 1,046 ฟุต (319 เมตร) ทำให้ตึกนี้เป็นอาคารอิฐที่มีโครงสร้างเป็นเหล็กที่สูงที่สุดในโลก และเป็นอาคารที่สูงที่สุดในโลกนาน 11 เดือนหลังจากสร้างเสร็จในปี ค.ศ. 1930 ในปี ค.ศ. 2019 ตึกไครส์เลอร์เป็นอาคารที่สูงที่สุดอันดับที่ 12 ในนครนิวยอร์กรองจากตึกนิวยอร์กไทมส์ (The New York Times Building) 
เดิมตึกไครส์เลอร์เป็นโครงการของ วิลเลียม เอช. เรย์โนลด์ส (William H. Reynolds) ผู้พัฒนาอสังหาริมทรัพย์และอดีตสมาชิกวุฒิสภารัฐนิวยอร์ก และก่อสร้างโดยวอลเตอร์ ไครส์เลอร์ (Water Chrysler) ประธานบริษัทไครส์เลอร์ คอร์ปอเรชั่น (Chrysler Corporation) 
ตึกไครส์เลอร์เคยเป็นอาคารสูงที่สุดในโลกนาน 11 เดือน นับตั้งแต่ปี ค.ศ. 1930 ก่อนที่จะถูกล้มตำแหน่งโดยตึกเอ็มไพร์สเตต (Empire State Building) ที่สร้างเสร็จในปี ค.ศ. 1931
ตึกไครส์เลอร์เป็นตัวอย่างที่คลาสสิกของสถาปัตยกรรมอลังการศิลป์ (Art Deco) ออกแบบโดยสถาปนิกชื่อ วิลเลียม แวน อเล็น (William Van Alen) และผ่านการพิจารณาโดยสถาปนิกร่วมสมัยว่าเป็นหนึ่งในอาคารที่ดีที่สุดในนครนิวยอร์ก ในปี 2007
ชัยพฤกษ์ (นิตยสาร)

นิตยสารชัยพฤกษ์ เป็นนิตยสารรายปักษ์ภาษาไทย ที่เน้นเนื้อหาสาระสำหรับเยาวชน จัดทำโดยสำนักพิมพ์ไทยวัฒนาพานิช ตีพิมพ์ฉบับแรกเมื่อเดือนมกราคม พ.ศ. 2497 และตีพิมพ์ต่อเนื่องมานานหลายปี ต่อมาได้ตีพิมพ์ฉบับเสริมที่เน้นเฉพาะความรู้ทางวิทยาศาสตร์ ใช้ชื่อว่า ชัยพฤกษ์วิทยาศาสตร์ และการ์ตูน ใช้ชื่อว่า ชัยพฤกษ์การ์ตูน
ปัจจุบันทั้ง ชัยพฤกษ์ ชัยพฤกษ์วิทยาศาสตร์ และชัยพฤกษ์การ์ตูน ไม่มีการตีพิมพ์แล้ว
ความพิเศษอย่างหนึ่งของชัยพฤกษ์ก็คือ มีการนำภาพเขียนของเหม เวชกร มาลงไว้ในปกท้ายจำนวนหลายสิบฉบับติดต่อกัน ทำให้เป็นที่ต้องการของนักสะสมหนังสือ นอกจากนี้ยังมีภาพปกเป็นภาพในวัยเด็กของพระราชโอรส และพระราชธิดา ในพระบาทสมเด็จพระเจ้าอยู่หัว จำนวนหลายภาพ
โรงเรียนธาตุนารายณ์วิทยา

โรงเรียนธาตุนารายณ์วิทยา (อังกฤษ : Thatnaraiwittaya School) เป็นโรงเรียนมัธยมศึกษาขนาดใหญ่พิเศษในจังหวัดสกลนคร สังกัดสำนักงานเขตพื้นที่การศึกษามัธยมศึกษา เขต 23 สำนักงานคณะกรรมการการศึกษาขั้นพื้นฐาน (เดิมสังกัดกรมสามัญศึกษา) กระทรวงศึกษาธิการ ได้นามและสัญญาลักษณ์ประจำโรงเรียนจากพระธาตุนารายณ์เจงเวง โบราณสถานสำคัญจังหวัดสกลนคร เป็นโรงเรียนสาธิตมหาวิทยาลัยราชภัฏสกลนคร เปิดสอนภาษาเวียดนาม อังกฤษ จีน เกาหลี และญี่ปุ่น โรงเรียนธาตุนารายณ์วิทยา มีพื้นที่ประมาณ 30 ไร่เศษ มีลำน้ำห้วยทรายไหลผ่าน มีนักเรียนหน้าตาดีซัพพอร์ต เพศทางเลือก
ประวัติโรงเรียน.
ประกาศตั้งเมื่อวันที่ 27 มกราคม 2526 ได้นามและสัญลักษณ์ประจำโรงเรียนจากพระธาตุนารายณ์เจงเวง โบราณสถานสำคัญประจำจังหวัดสกลนคร มีนายพินิจ ภคสมบัติ เป็นครูใหญ่คนแรก ในระยะแรกเริ่มเต็มไปด้วยความยากรำบาก จาก พื้นที่ส่วนใหญ่เป็นที่ลุ่ม น้ำท่วมขัง ไม่ใช้สามารถเป็นที่เรียนได้ จึงขออาศัยที่เรียนของ โรงเรียนเมืองสกลนครเป็นที่เรียนชั่วคราว ต่อมาชาวบ้านได้ช่วยกันบริจาคทรัพย์ช่วยโรงเรียน และร่วมแรงร่วมใจกันสร้างอาคารแบบ 5 ห้องเรียน 1 หลัง เป็นการชั่วคราว ทางโรงเรียนได้รับเกียรติจาก นายชวน หลีกภัย อดีต นายกรัฐมนตรีในสมัยนั้น ได้มาตรวจเยี่ยมโรงเรียนและเป็นประทานเปิดป้ายอาคารเรียน
ชุติมา นัยนา

ชุติมา นัยนา นักแสดง นางแบบหญิงชาวไทย ดำรงตำแหน่งนางสาวไทย ปี พ.ศ. 2530 และเป็นตัวแทนสาวไทยในการประกวดมิสยูนิเวิร์ส 1987 ที่ สิงคโปร์
ประวัติ.
ชุติมา นัยนา ชื่อเล่น เอ้ เกิดเมื่อวันที่ 10 สิงหาคม พ.ศ. 2510 เป็นบุตรสาวคนเล็กของ นาวาเอกพิเศษยะดา นัยนานนท์ ชุติมา จบการศึกษาชั้นมัธยมศึกษาตอนต้นจาก โรงเรียนสิงห์สมุทร ระดับมัธยมศึกษาตอนปลายจาก โรงเรียนบดินทรเดชา (สิงห์ สิงหเสนี) และ ระดับอุดมศึกษาจาก คณะมนุษยศาสตร์ มหาวิทยาลัยหอการค้าไทย
ชุติมา เริ่มประกวดนางงามเวทีแรกคือ นางสาวถิ่นไทยงาม 2530 ซึ่งได้รับตำแหน่งชนะเลิศ จากนั้นในปีเดียวกันประกวดนางสาวไทย ได้รับตำแหน่งชนะเลิศ ปี พ.ศ. 2530 เป็นตัวแทนสาวไทยไปประกวดมิสยูนิเวิร์ส 1987 ที่ สิงคโปร์ ไม่ผ่านเข้ารอบหลังจากหมดตำแหน่งได้เริ่มแสดงละครเรื่อง "แผลเก่า" รับบทเป็น "เรียม" ออกอากาศทางช่อง 7 สี และมีผลงานละครมากมายหลายเรื่องทั้งจอเงินและจอแก้ว ชุติมา นัยนา ยังเคยมีผลงานอัลบั้มเพลงเป็นของตนเอง 1 ชุดในค่ายคีตา เรคคอร์ดส ชื่อ "หัวงู" และประสบผลสำเร็จในระดับกลางถึงดีงานล่าสุดในละคร "บ้านนี้มีรัก"
เชียรช่วง กัลยาณมิตร

ศาสตราจารย์ เชียรช่วง กัลยาณมิตร อดีตเลขาธิการพรรคประชาราช อดีตคณะทำงานด้านการประชาสัมพันธ์ของพรรคประชาธิปัตย์ นายกสมาคมพัฒนานักวิทยาศาสตร์เอเชียตะวันออกเฉียงใต้ (ASDF)
ประวัติ.
เชียรช่วง กัลยาณมิตร เป็นบุตรชายของนายช่วง กัลยาณมิตร จบการศึกษาระดับปริญญาเอกจากมหาวิทยาลัยพอร์ตแลนด์ รัฐออริกอน ด้านวิศวกรรมวางระบบและบริหารงานผลิต มีประสบการณ์การทำงานในสหรัฐอเมริกาหลายปี ก่อนกลับมาใช้ชีวิตอยู่ในประเทศไทย 
การทำงาน.
เชียรช่วง กัลยาณมิตร มีตำแหน่งเป็นคณะกรรมการบริหารงานสถาบันวิจัยและพัฒนาอุตสาหกรรมโทรคมนาคม อีกทั้งยังเป็นกรรมการบริหาร บริษัท สเติร์น สจ๊วต (ประเทศไทย) จำกัด ซึ่งเป็นบริษัทที่ปรึกษาของสำนักงานคณะกรรมการนโยบายรัฐวิสาหกิจ (สคร.) ที่ให้นำระบบบริหารที่ใช้ชื่อว่า EVA (ECONOMIC VALUE ADDED) มาใช้บริหารจัดการองค์กรรัฐวิสาหกิจ ซึ่งระบบนี้ใช้เป็นมาตรฐานในองค์กรชั้นนำ ทั้งในและต่างประเทศ และเป็นหนึ่งในคณะกรรมการของสภาวิจัยแห่งชาติ สาขาเศรษฐศาสตร์
เชียรช่วง กัลยาณมิตร เป็นศาสตราจารย์วุฒิคุณวิศวกรรมคอมพิวเตอร์ ,Faculty of Sciences and Engineering Curtin University,Perth Australia
การเมือง.
ดร.เชียรช่วง ได้เข้าไปร่วมงานเคยร่วมงานกับนายอานันท์ ปันยารชุน สมัยดำรงตำแหน่งนายกรัฐมนตรีในการแก้ปัญหาจราจรในกรุงเทพมหานคร และเคยร่วมงานกับพรรคพลังธรรมในปี พ.ศ. 2535 เป็นระยะเวลาสั้น ๆ โดยไม่มีบทบาทอะไรมาก และในการเลือกตั้งเมื่อปลายปี พ.ศ. 2539 ดร.เชียรช่วง ได้เข้าไปทำงานด้านประชาสัมพันธ์ให้กับทางพรรคประชาธิปัตย์ซึ่งในครั้งนั้นแข่งขันกับทางพรรคความหวังใหม่ โดยเป็นผู้คิดประโยคที่ว่า "ไม่เลือกเรา เขามาแน่"
ในรัฐบาล พ.ต.ท.ทักษิณ ชินวัตร ดร.เชียรช่วง เป็นผู้หนึ่งที่ออกมาเคลื่อนไหวต่อต้านรัฐบาล โดยเป็นผู้ต่อต้านกฎหมายขายชาติ 11 ฉบับ ร่วมกับ นายอัมรินทร์ คอมันตร์ และ นายประชัย เลี่ยวไพรัตน์
หลังการรัฐประหารในปี พ.ศ. 2549 ดร.เชียรช่วงถูกกล่าวหาว่าถูกรับจ้างให้ทำงานด้านการประชาสัมพันธ์ให้กับคณะมนตรีความมั่นคง (คมช.) ด้วยจำนวนเงินที่สูงถึง 12 ล้านบาท ด้วยความที่เป็นญาติผู้น้องของ พล.อ.สพรั่ง กัลยาณมิตร ผู้ช่วยผู้บัญชาการทหารบก 
การเข้ารับตำแหน่งเลขาธิการพรรคประชาราช.
ในวันที่ 19 ตุลาคม พ.ศ. 2550 ดร.เชียรช่วง กัลยาณมิตร ได้รับการเลือกจากสมาชิกพรรคประชาราชให้ดำรงตำแหน่งเลขาธิการพรรคแทนที่นางอนงค์วรรณ เทพสุทิน ที่ลาออกไป แต่ในวันรุ่งขึ้น คือ วันที่ 20 ตุลาคม ที่มีข่าวว่าพรรคประชาราช พรรคมัชฌิมาธิปไตย และพรรครวมใจไทยชาติพัฒนา จะรวมกันนั้น นายเสนาะได้กล่าวที่บ้านของนายไกรศักดิ์ ชุณหะวัณ สมาชิกพรรคประชาธิปัตย์ ที่ซอยราชครูว่า ดร.เชียรช่วง มีตำแหน่งอยู่ในหลายบริษัท หลายที่ ที่อาจใช้การเมืองเอื้อประโยชน์ให้แก่ตนเองได้ จึงไม่เหมาะสมกับตำแหน่งเลขาธิการพรรค และได้ขอลาออกไป
ตระกูลกัลยาณมิตร.
ในปี 2558 ทางวัดกัลยาณมิตรวรมหาวิหารได้มีการทุบโบราณสถานีภายในวัด ส่งผลให้เจดีย์บรรจุอัฐิและอังคารของราชสกุล "ประวิตร" และสกุล "กัลยาณมิตร" ได้รับความเสียหาย จึงได้มีการเตรียมฟ้องร้องเอาที่ดินคืนจากทางวัด
วันเทคโนโลยีของไทย

วันเทคโนโลยีของไทย (19 ตุลาคม) เป็นวันเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดย กระทรวงวิทยาศาสตร์และเทคโนโลยี เป็นหน่วยงานหลักในการจัดงาน และกิจกรรมเกี่ยวกับการเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในฐานะที่ทรงเป็น “พระบิดาแห่งเทคโนโลยีของไทย” โดยมีการเริ่มจัดงานครั้งแรกเมื่อปี พ.ศ. 2544
ประวัติ.
จากการประชุมคณะรัฐมนตรีเมื่อวันที่ 12 ธันวาคม พ.ศ. 2543 ได้มีมติว่า ให้ความเห็นชอบในการเทิดพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในฐานะทรงเป็น "พระบิดาแห่งเทคโนโลยีของไทย" และให้วันที่ 19 ตุลาคมของทุกปีเป็น "วันเทคโนโลยีของไทย" เนื่องจากวันที่ 19 ตุลาคม พ.ศ. 2515 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้ทรงอำนวยการสาธิตฝนเทียมสูตรใหม่ครั้งแรกของโลกด้วยพระองค์เอง ณ เขื่อนแก่งกระจาน จังหวัดเพชรบุรี และทรงพระปรีชาสามารถทำให้ฝนตกลงตรงเป้าหมาย ท่ามกลางสายตาของคณะผู้แทนของรัฐบาลจากต่างประเทศ เป็นครั้งแรก โดยมอบหมายให้กระทรวงวิทยาศาสตร์และเทคโนโลยี เป็นหน่วยงานหลักในการจัดงาน "พระบิดาแห่งเทคโนโลยีของไทย" และ "วันเทคโนโลยีของไทย" ร่วมกับหน่วยงานที่เกี่ยวข้องทั้งภาครัฐและเอกชน เพื่อเป็นการแสดงความจงรักภักดี และรำลึกในพระมหากรุณาธิคุณของพระบาทสมเด็จบรมชนกาธิเบศร มหาภูมิพลอดุลยเดชมหาราช บรมนาถบพิตร ที่ทรงมีต่อพสกนิกรชาวไทยมาโดยตลอด โดยทรงศึกษาค้นคว้าวิจัย และทรงนำเทคโนโลยีสมัยใหม่ มาประยุกต์ใช้แก้ไขปัญหาความเดือดร้อนของประชาชน ตลอดจนเป็นการแสดงเทคโนโลยี ที่คิดค้นประดิษฐ์และพัฒนาโดยคนไทย เพื่อเป็นการกระตุ้น ให้สาธารณชนเกิดความเชื่อมั่นและเข้าร่วมพัฒนาเทคโนโลยีของไทย
อำเภอท่าวังผา

ท่าวังผา  เป็นอำเภอหนึ่งของจังหวัดน่าน ตั้งอยู่ทางทิศเหนือของจังหวัด เป็นอำเภอที่รองรับการขยายตัวทางเศรษฐกิจแห่งที่ 1 ของจังหวัดน่านตอนเหนือ และมีแหล่งท่องเที่ยวที่สำคัญ คือ วัดหนองบัว
ที่ตั้งและอาณาเขต.
อำเภอท่าวังผามีอาณาเขตติดต่อกับอำเภอข้างเคียง ดังนี้
ประวัติ.
ความเป็นมาของนามท่าวังผานั้นคือ ลักษณะของเกาะแก่งในแม่น้ำน่าน ซึ่งมีแต่หินผาและเป็นวังน้ำอยู่มากมาย ซึ่งเป็นเส้นทางคมนาคมระหว่างเมืองปัวกับเมืองน่านในอดีต หากมุมมองด้านโบราณคดีแล้ว พบชุมชนโบราณต้นกำเนิดเมืองน่านซึ่งมีอายุกว่า 800 ปี สร้างในสมัยพญาภูคา ปฐมกษัตริย์น่านแห่งราชวงค์ภูคา อยู่ในท้องที่ตำบลยม (รวมจอมพระด้วย) ซึ่งในปัจจุบันยังคงสภาพสมบูรณ์อยู่ในท้องที่บ้านเสี้ยว บ้านลอมกลาง บ้านทุ่งฆ้อง บ้านนานิคม บ้านถ่อน จากสภาพชุมชนนั้นเป็นชุมชนเมืองขนาดใหญ่ เพราะมีการค้นพบกำแพงเมือง วัดร้าง และพระพุทธรูปเป็นจำนวนมากในบริเวณลุ่มแม่น้ำย่าง ฉะนั้นท่าวังผาในอดีตเป็นส่วนหนึ่งของเมืองปัว จึงเป็นเมืองเก่าแก่ ยุคเดียวกับสุโขทัย
ท้องที่อำเภอท่าวังผาเดิมอยู่ในเขตการปกครองของอำเภอปัว ต่อมาเมื่อวันที่ 1 ตุลาคม พ.ศ. 2505 ได้มีประกาศกระทรวงมหาไทยให้แบ่งตำบลริม ตำบลป่าคา ตำบลตาลชุม และตำบลยม ออกจากการปกครองของอำเภอปัวรวมตั้งเป็น กิ่งอำเภอท่าวังผา และต่อมาได้มีพระราชกฤษฎีกาฯ ยกฐานะเป็น อำเภอท่าวังผา เมื่อวันที่ 28 กรกฎาคม พ.ศ. 2508 ตั้งที่ว่าการอำเภอ ณ บ้านสบยาว หมู่ที่ 4 ตำบลท่าวังผา อำเภอท่าวังผา
การแบ่งเขตการปกครอง.
การปกครองส่วนภูมิภาค.
อำเภอท่าวังผาแบ่งเขตการปกครองย่อยออกเป็น 10 ตำบล 91 หมู่บ้าน 18,079 หลังคาเรือน ดังนี้
การปกครองส่วนท้องถิ่น.
ท้องที่อำเภอท่าวังผาประกอบด้วยองค์กรปกครองส่วนท้องถิ่น 10 แห่ง ได้แก่
อำเภอเมืองน่าน

เมืองน่าน  เป็นอำเภอที่เป็นศูนย์กลางการบริหารราชการและศูนย์กลางธุรกิจของจังหวัดน่าน
แต่เดิมที อำเภอเมืองน่าน มีอาณาเขตที่กว้างขวางมาก ภายหลังจึงมีการแบ่งพื้นที่การปกครองออกเป็นอำเภอต่างๆ ตามลำดับ ดังนี้
ที่ตั้งและอาณาเขต.
อำเภอเมืองน่านมีอาณาเขตติดต่อกับอำเภอข้างเคียง ดังนี้
การแบ่งเขตการปกครอง.
การปกครองส่วนภูมิภาค.
อำเภอเมืองน่านแบ่งเขตการปกครองย่อยออกเป็น 11 ตำบล 109 หมู่บ้าน ได้แก่
การปกครองส่วนท้องถิ่น.
ท้องที่อำเภอเมืองน่าน ประกอบด้วย องค์กรปกครองส่วนท้องถิ่น 11 แห่ง ได้แก่
สถานที่สำคัญ.
ศาสนาพุทธในอำเภอเมืองน่าน.
วัดราษฎร์มหานิกาย.
<templatestyles src="Col-begin/styles.css"/>
อำเภอขุนตาล

ขุนตาล (<ᨡᩩᩁᨲᩣ᩠ᩃ> [ขุนต๋าล]) เป็นอำเภอหนึ่งของจังหวัดเชียงราย
ประวัติ.
อำเภอขุนตาลจัดตั้งตามประกาศกระทรวงมหาดไทยเมื่อวันที่ 1 เมษายน พ.ศ. 2535 โดยแบ่งพื้นที่ปกครองออกจากอำเภอเทิงตั้งเป็น กิ่งอำเภอขุนตาล และได้รับการยกฐานะเป็น อำเภอขุนตาล เมื่อปี พ.ศ. 2539 มีผลบังคับใช้ตั้งแต่วันที่ 5 ธันวาคม พ.ศ. 2539 มีเนื้อที่ 255.5 ตารางกิโลเมตร ลักษณะพื้นที่โดยทั่วไปส่วนใหญ่เป็นที่ราบเชิงเขาจากทิศเหนือถึงทิศใต้
ชื่อ "ขุนตาล" ที่นำมาตั้งเป็นชื่อของอำเภอขุนตาลนั้นได้มาจากหลักฐานคำบอกเล่าสืบต่อกันมา โดยตั้งชื่อตามลำห้วยขุนตาลซึ่งเป็นห้วยขนาดใหญ่ไหลผ่านในเขตตำบลป่าตาล เปรียบเสมือนเป็นเส้นโลหิตใหญ่ที่หล่อเลี้ยงพื้นที่บริเวณนี้ แต่จากหลักฐานที่ปรากฏชัดแจ้งในปัจจุบัน คำว่า "ขุนตาล" นั้นน่าจะมาจากชื่อของพระธาตุขุนตาล อันเป็นปูชนียสถานอันศักดิ์สิทธิ์ เป็นที่เคารพของประชาชนในบริเวณนี้ และทุก ๆ ปีในวันมาฆบูชาจะมีการสรงน้ำและจัดกิจกรรมเป็นพุทธบูชาในช่วงเทศกาลต่าง ๆ ปัจจุบันพระธาตุขุนตาลตั้งอยู่บริเวณหลักกิโลเมตรที่ 84 บนทางหลวงแผ่นดินหมายเลข 1020 [แยกทางหลวงหมายเลข 1 (เชียงราย)-เชียงของ]
ที่ตั้งและอาณาเขต.
อำเภอขุนตาลตั้งอยู่ทางทิศตะวันออกของจังหวัดเชียงราย ระหว่างละติจูด 19 องศา 45–56 ลิปดาเหนือ และลองจิจูด 100 องศา 20-25 ลิปดาตะวันออก อยู่ห่างจากตัวจังหวัดเชียงรายประมาณ 62 กิโลเมตร ตามทางหลวงแผ่นดินหมายเลข 1152 [แยกทางหลวงหมายเลข 1020 (หัวดอย)-บรรจบทางหลวงหมายเลข 1020 (ต้าตลาด)] และมีทางหลวงแผ่นดินหมายเลข 1020 [แยกทางหลวงหมายเลข 1 (เชียงราย)-เชียงของ] ผ่านหน้าที่ว่าการอำเภอขุนตาล พื้นที่การปกครองของอำเภอขุนตาลมีอาณาเขตติดต่อกับเขตการปกครองข้างเคียง ดังนี้
การปกครองส่วนภูมิภาค.
อำเภอขุนตาลแบ่งเขตการปกครองย่อยออกเป็น 3 ตำบล 55 หมู่บ้าน ได้แก่
การปกครองส่วนท้องถิ่น.
ท้องที่อำเภอขุนตาลประกอบด้วยองค์กรปกครองส่วนท้องถิ่น 4 แห่ง ได้แก่
เขื่อนแก่งกระจาน

เขื่อนแก่งกระจาน เป็นเขื่อนดินขนาดใหญ่ที่สุดของประเทศไทย กั้นแม่น้ำเพชรบุรี ที่บริเวณเขาเจ้า และเขาไม้รวกประชิดกับ ตำบลแก่งกระจาน อำเภอแก่งกระจาน จังหวัดเพชรบุรี อยู่ทางด้านเหนือน้ำ ของเขื่อนเพชรขึ้นไปตามถนน 27 กิโลเมตร สันเขื่อนยาว 760 เมตร กว้าง 8 เมตร สูง 58 เมตร ระดับสันเขื่อน 106 เมตร จากระดับน้ำทะเลปานกลาง ฐานตอนที่กว้างที่สุด 250 เมตร สร้างเสร็จเมื่อปี พ.ศ. 2509 เป็นทะเลสาบน้ำจืดขนาดใหญ่ เหมาะสำหรับท่องเที่ยวพักผ่อนหย่อนใจ 
เขื่อนแก่งกระจาน อยู่ห่างจากตัวเมืองเพชรบุรี 53 กิโลเมตร และห่างจากอุทยานแห่งชาติแก่งกระจาน 3 กิโลเมตร เดินทางตามเส้นทางเดียวกับอุทยานแห่งชาติแก่งกระจาน
โรงไฟฟ้า.
การไฟฟ้าฝ่ายผลิตแห่งประเทศไทย ได้พิจารณาติดตั้งเครื่องกำเนิดไฟฟ้าที่เขื่อนแก่งกระจาน โดยติดตั้งเครื่องกำเนิดไฟฟ้า 1 เครื่อง ขนาดกำลังผลิต 19,000 กิโลวัตต์ ให้พลังงานไฟฟ้าเฉลี่ยปีละ 70 ล้านกิโลวัตต์ชั่วโมงโดยมีสายส่งไฟฟ้าจากเขื่อนแก่งกระจานไปยังสถานีไฟฟ้าแรงสูงชะอำ เป็นระยะทาง 40-41 กิโลเมตร เริ่มดำเนินการก่อสร้างเมื่อเดือน พฤศจิกายน 2514 แล้วเสร็จและผลิตไฟฟ้าไดั เมื่อเดือนสิงหาคม 
ประโยชน์.
เขื่อนแก่งกระจานเป็นเขื่อนอเนกประสงค์ ประโยชน์ที่ได้จากเขื่อนมีหลายประการ คือ
เซกา แซตเทิร์น

เซกา แซทเทิร์น  เป็นเครื่องเล่นวิดีโอเกมแบบ 32 บิตที่พัฒนาโดยเซกา วางจำหน่ายเมื่อวันที่ 22 พฤศจิกายน ค.ศ. 1994 ในญี่ปุ่น 11 พฤษภาคม ค.ศ. 1995 ในอเมริกาเหนือ และ 8 กรกฎาคม ค.ศ. 1995 ในยุโรป ในฐานะเครื่องเล่นวิดีโอเกมยุคที่ห้า เซกา แซตเทิร์นเป็นรุ่นต่อไปของเครื่องเล่นเกมเซกา เมกาไดรฟ์ ที่ประสบความสำเร็จ เซกา แซตเทิร์นมีสถาปัตยกรรมแบบดูอัล-ซีพียูและโปรเซสเซอร์แปดตัว เกมของเครื่องอยู่ในรูปแบบแผ่นซีดี และไลบรารีเกมของเครื่องประกอบด้วยเกมที่พอร์ตจากเกมอาร์เคดหลายเกมรวมถึงเกมต้นฉบับ
การพัฒนาเซกา แซตเทิร์นเริ่มขึ้นใน ค.ศ. 1992 ซึ่งเป็นปีเดียวกับที่เซกาเปิดตัวฮาร์ดแวร์อาร์เคดทรีดีโมเดล 1 อันล้ำสมัย เซกา แซตเทิร์นได้รับการออกแบบโดยใช้หน่วยประมวลผลกลางตัวใหม่จากฮิตาชิ บริษัทเครื่องใช้ไฟฟ้าของญี่ปุ่น เซกาได้เพิ่มโปรเซสเซอร์แสดงผลวิดีโออีกตัวในช่วงต้น ค.ศ. 1994 เพื่อให้แข่งขันกับเพลย์สเตชัน เครื่องเล่นวิดีโอเกมของโซนี่ที่กำลังจะมาถึงได้ดียิ่งขึ้น
ในตอนแรก เซกา แซทเทิร์นประสบความสำเร็จในญี่ปุ่น แต่ล้มเหลวในการขายเป็นจำนวนมากในสหรัฐ ซึ่งถูกขัดขวางโดยการเปิดตัวที่น่าประหลาดใจในเดือนพฤษภาคม 1995 สี่เดือนก่อนวันกำหนดวางจำหน่าย หลังจากการเปิดตัวเครื่องนินเท็นโด 64 ในปลาย ค.ศ. 1996 เซกา แซทเทิร์นก็สูญเสียส่วนแบ่งการตลาดอย่างรวดเร็วในสหรัฐและหยุดการผลิตใน ค.ศ. 1998 ด้วยยอดขาย 9.26 ล้านเครื่องทั่วโลก เซกา แซทเทิร์นถือเป็นความล้มเหลวในเชิงพาณิชย์ การยกเลิกการพัฒนาเกม "Sonic X-treme" ซึ่งวางแผนไว้เป็นเกม 3 มิติเกมแรกในชุดเกม "โซนิคเดอะเฮดจ์ฮ็อก" ซึ่งเป็นชุดเกมยอดนิยมของเซกาถือเป็นปัจจัยในประสิทธิภาพ เครื่องเกมที่ต่อจากเซกา แซทเทิร์นคือดรีมแคสต์ใน ค.ศ. 1998
แม้ว่าเซกา แซตเทิร์นจะเป็นที่จดจำจากเกมที่ได้รับการยอมรับอย่างดีหลายเกม อาทิ "ไนต์อินทูดรีมส์" ชุดเกม "แพนเซอร์ดรากูน" และชุดเกม "เวอร์ชัวไฟเตอร์" แต่ชื่อเสียงของเซกา แซตเทิร์นได้รับการตอบรับที่ผสมกันเนื่องจากการออกแบบฮาร์ดแวร์ที่ซับซ้อนและการสนับสนุนจากผู้พัฒนาบุคคลที่สามที่จำกัด ผู้บริหารของเซกาถูกวิพากษ์วิจารณ์ถึงการตัดสินใจระหว่างการพัฒนาและหยุดพัฒนาของเซกา แซตเทิร์น
เกมคิวบ์

นินเทนโด เกมคิวบ์  เป็นเครื่องเล่นวิดีโอเกมรุ่นที่สี่ของบริษัทนินเทนโด จัดเป็น เครื่องเล่นวิดีโอเกมยุคที่หก ออกวางจำหน่ายครั้งแรกวันที่ 14 กันยายน ค.ศ. 2001 (ประเทศญี่ปุ่น) 18 พฤศจิกายน ค.ศ. 2001 (ทวีปอเมริกาเหนือ) 3 พฤษภาคม ค.ศ. 2002 (สหภาพยุโรป) และ 17 พฤษภาคม ค.ศ. 2002 (ออสเตรเลีย) ถัดจาก นินเทนโด 64 และเป็นคู่แข่งของ เพลย์สเตชัน 2 , เอกซ์บอกซ์ และ ดรีมแคสต์
เกมคิวบ์เป็นเครื่องเล่นวิดีโอเกมเครื่องแรกของบริษัท นินเทนโด ที่ใช้แผ่น Optical Disk เป็นที่เก็บข้อมูลหลัก ซึ่งแผ่นมีความคล้ายคลึงกับ มินิดีวีดี หรือ ดีวีดีขนาดเล็ก และเพราะมีขนาดเล็กจึงไม่สามารถรองรับการใช้งานเล่น ดีวีดี หรือ ซีดีเพลงได้ นินเทนโดได้นำเสนอความหลากหลายในการเชื่อมต่ออุปกรณ์ต่างๆสำหรับเกมคิวบ์ เช่น รองรับการเล่นเกมออนไลน์ ผ่านอินเทอร์เน็ตความเร็วสูงหรือโมเด็มอะแดปเตอร์ และสามารถเชื่อมต่อกับเกมบอยแอ็ดวานซ์ ให้ผู้เล่นสามารถเข้าถึงคุณลักษณะในเกมได้โดยใช้เกมบอยเป็นทั้งหน้าจอที่สองและตัวควบคุม 
กระแสและการต้อนรับของเกมคิวบ์ทำให้มีความนิยมมากขึ้น และได้รับสมญานามว่าเป็นห้องสะสมเกมต่างๆ แต่ก็มีการติเรื่องการออกแบบคอนโซลและคุณสมบัติของเกมคิวบ์ นินเทนโด ได้ขายเครื่องเกมคิวบ์ 21,740,000 เครื่องทั่วโลกก่อนที่จะยุติการสนับสนุนในปี 2007 และก่อนที่ Wii จะเปิดตัวและจัดวางจำหน่ายในปี 2006
แบ็กสตรีตบอยส์

แบ็กสตรีตบอยส์  เป็นวงนักร้องชาวอเมริกัน ก่อตั้งในออร์แลนโด รัฐฟลอริดาเมื่อปี ค.ศ. 1993 สมาชิกวงประกอบด้วย เอเจ แม็กลีน, โฮวี่ ดโรก, นิก คาร์เตอร์, เควิน ริชาร์ดสัน และ ไบรอัน ลิตเทรล
วงมีชื่อเสียงโด่งดังจากอัลบั้มสากลอัลบั้มแรกชื่อ "แบ็กสตรีตบอยส์" (1996) ปีต่อมาพวกเขาออกอัลบั้มสากลอัลบั้มที่สอง "แบ็กสตรีตส์แบ็ก" (1997) และอัลบั้มเปิดตัวในสหรัฐที่ทำให้วงประสบความสำเร็จทั่วโลก พวกเขามีชื่อเสียงระดับซูเปอร์สตาร์จากสตูดิโออัลบั้มที่สาม "มิลเลนเนียม" (1999) และอัลบั้มถัดมา "แบล็กแอนด์บลู" (2000)
วงพักงานดนตรีสองปี หลังจากนั้นพวกเขากลับมารวมตัวกันและออกอัลบั้ม "เนเวอร์กอน" (2005) หลังจบทัวร์คอนเสิร์ตเนเวอร์กอนทัวร์ ริชาร์ดสันลาออกจากวงเพื่อทำสิ่งที่เขาสนใจ ต่อมาวงออกอีกสองอัลบั้ม "อันเบรกเอเบิล" (2007) และ"ดิสอิสอัส" (2009) โดยมีสมาชิกสี่คน
ในปี ค.ศ. 2012 วงประกาศว่าริชาร์ดสันกลับมาเป็นสมาชิกถาวรอีกครั้ง ปีถัดมา พวกเขาฉลองครบรอบ 20 ปี และออกอัลบั้มไม่มีสังกัดอัลบั้มแรกชื่อ "อินอะเวิลด์ไลก์ดิส" (2013) วงทำภาพยนตร์สารคดีเรื่องแรกชื่อ ""ในเดือนมกราคม ค.ศ. 2015
แบ็กสตรีตบอยส์ขายงานเพลงได้มากกว่า 130 หน่วยทั่วโลก ทำให้พวกเขาเป็นบอยแบนด์ที่ทำรายได้ดีที่สุดในประวัติศาสตร์ และเป็นหนึ่งในศิลปินที่ขายดีที่สุดในโลก อัลบั้มเก้าอัลบั้มแรกของพวกเขาติดสิบอันดับแรกบนชาร์ต"บิลบอร์ด" 200 เป็นครั้งแรกนับจากวงเสด และเป็นบอยแบนด์วงเดียวที่ทำเช่นนี้ได้ วงได้รับดาวประดับในฮอลลีวูดวอล์กออฟเฟมในวันที่ 22 เมษายน ค.ศ. 2013
ประวัติ.
ระหว่างปี 1996 ถึง 2001 พวกเขาขึ้นเวทีแสดงสดมากถึง 350 โชว์ กับยอดขายบัตรค็อนเสิร์ทมากกว่า 5 ล้านใบ
ย้อนกลับไปเมื่อปี 1995 ที่ซิงเกิลแรกของพวกเขาถูกเล่นทางวิทยุ ตอนนั้นเป็นยุคทองของดนตรีกรันจ์ ไม่มีใครคิดว่าเพลง ‘We’ve Got It Going On’ จะถูกเปิดมากไปกว่า ‘Smell Like Teen Spirit’ ของ Nirvana แต่แล้ว แบ็กสตรีตบอยส์ ก็สร้างประวัติศาสตร์หน้าใหม่ของดนตรีป็อปขึ้นเมื่ออัลบั้มแรกของพวกเขาขายได้มากว่า 8 ล้านชุดในอเมริกา และค่อยๆ แผ่ขยายอาณาเขตไปยังประเทศเยอรมนีและแคนาดา
2 อัลบั้มถัดมาคือ ‘Backstreet’s Back’ และ ‘Millennium’ ขายทั่วโลกไปกว่า 24 ล้านก๊อปปี้ และทัวร์คอนเสิร์ตของพวกเขาก็ใหญ่ขึ้นเรื่อยๆ
ปี 2000 แบ็กสตรีตบอยส์ ฉลองการออกอัลบั้ม ‘Black & Blue’ ด้วยการบินโปรโมตอัลบั้มโดยเครื่องบินเจ็ทส่วนตัวไปยัง 5 เมืองสำคัญของแต่ละทวีปคือ สต็อกโฮล์ม โตเกียว ซิดนีย์ เคปทาวน์ รีโอเดจาเนโร และนิวยอร์ก ในเวลา 5 วันติดต่อกัน
อัลบั้ม ‘Never Gone’ ได้โปรดิวเซอร์ชื่อดังมากมายมาร่วมกันทำงานในอัลบั้มชุดนี้ ไม่ว่าจะเป็นโปรดิวเซอร์อย่าง Max Martin ที่ร่วมงานกันมาตั้งแต่อัลบั้มแรก John Ondrasik (ในนาม Five For Fighting), Billy Mann (Pink) และ John Shanks (Michelle Branch) ซิงเกิลแรกจากอัลบั้มนี้คือเพลง ‘Incomplete’
สตูดิโออัลบั้มชุดที่ 6 มีซิงเกิลแรก คือ เพลง “Inconsolable” ที่ได้ Emanuel Kiriakou (โปรดิวซ์ให้นิค ลาเช่ เพลง “What’s Left Of Me” และ แคธรีน แม็คฟี‎ เพลง “Ordinary World”) มาโปรดิวซ์เพลงนี้ให้ ร่วมกับนักแต่งเพลงชื่อดังอย่าง Lindy Robbins และ Jess Cates สำหรับมิวสิกวิดีโอเพลง ‘Inconsolable’ กำกับโดย Ray Kay ผู้กำกับ/ช่างภาพชาวนอร์เวย์ที่รับหน้าที่ถ่ายปกอัลบั้มชุดนี้ด้วย มิวสิกวิดีโอถ่ายทำบนเวนิซ บีช แคลิฟอร์เนีย
รางวัล.
กลุ่มที่ได้รับการเสนอชื่อเข้าชิงเจ็ดรางวัลแกรมมี่เป็นของปี 2013 รวมทั้งเสนอชื่อเข้าชิงในปี 2000 กลุ่มยังได้รับสองรางวัลเพลงอเมริกันเจ็ดบิลบอร์ดเพลงรางวัลสองรางวัลเอ็มทีวีวิดีโอรางวัลจูโนและอื่น ๆ อีกมากมาย
เมโทรเซ็กชวล

เมโทรเซ็กชวล  มาจากศัพท์ 2 คำ ที่นำมารวมกัน คำแรกคือคำว่า “Metropolitan” ที่มีความหมายตรงกับคำว่าเมือง เมื่อนำมาใช้ในคำว่า “Metro sexual” ก็หมายถึงว่า ผู้ชายที่ใช้ชีวิตในรูปแบบสังคมเมือง เป็นบุคคลที่เข้าสังคม ในขณะเดียวกัน “Sexual” เป็นศัพท์ที่นำมาจาก “Heterosexual” ซึ่งในที่นี้มีหมายถึง ผู้ชายปกติที่ชอบเพศตรงข้าม แต่ก็มีความกังวลเกี่ยวกับรูปร่าง การดูแลรักษาตัวเอง รวมถึงเรื่องแฟชั่นซึ่งไม่ต่างจากเกย์ เป็นกลุ่มคนผู้ชายที่นิยมความสวยความงามบนตัวเองมากกว่าปกติ โดยจะมีเรื่องการดูแลเครื่องแต่งกาย ใบหน้าและผิวพรรณสูงกว่าผู้ชายทั่วไป ซึ่งส่วนมากนิยมใช้สินค้าที่มียี่ห้อราคาสูง ใช้น้ำหอม ชอบช๊อปปิ้ง เล่นฟิตเนส โดยพฤติกรรมของคนกลุ่มนี้ ไม่ได้สนใจแต่เรื่องสุขภาพอย่างเดียว แต่ยังเป็นคนทันสมัย ชอบการเปลี่ยนแปลง สนใจเรื่องเทคโนโลยี เรียนรู้และพัฒนาตนเองตลอดเวลา มุ่งมั่นทุ่มเทในการทำงาน เพื่อความสำเร็จ มีอาชีพที่มั่นคง และมีรายได้สูง ที่สำคัญยังเป็นนักช็อปตัวยง ซึ่งจะมีลักษณะตรงข้ามกับลักษณะที่เรียกว่า เรโทรเซ็กชวล
เมโทรเซ็กชวลมีลักษณะคล้ายลักษณะจิตวิทยาที่เรียกว่า นาร์ซิสซิสซึม เป็นลักษณะที่เพศชายหลงใหลในตัวเอง เปรียบเทียบตามเทพเจ้าในตำนานกรีก นาร์ซิสซัส วิจัยโดย ซิกมุนด์ ฟรอยด์ ในปี 2457
คำว่า "เมโทรเซ็กชวล" เริ่มใช้ครั้งแรกโดย มาร์ก ซิมป์สัน นักหนังสือพิมพ์ชาวอังกฤษเขียนในหนังสือของเขาที่ตีพิมพ์เมื่อ 15 พฤศจิกายน พ.ศ. 2537 แต่ไม่เป็นที่นิยมจนกระทั่งในปี 2545 ซิมป์สันได้นำมาใช้ในแมกาซีนที่เขาเขียนอีกครั้งในหัวข้อชื่อ "Meet the metrosexual" และในเดือนมิถุนายน 2546 หนังสือพิมพ์นิวยอร์กไทม์ ได้มีการใช้คำศัพท์นี้โดยใช้ชื่อหัวข้อว่า "Metrosexuals Come Out" โดยกล่าวว่ามาจากคำที่ มาร์ก ซิมป์สันใช้ในปี 2537 
สำหรับในไทยนั้นได้มีการเริ่มใช้กันในช่วงปี 2547 โดยมีการกล่าวถึงในนิตยสาร Positioning ของไทย หรือ อย่างบริษัทโฆษณาชื่อดัง โอกิลวี่ แอนด์ เมเธอร์ แอดเวอร์ไทซิ่ง ได้มีการจัดสัมมนา ในหัวข้อชื่อ "Meet the Metrosexuals : The Next Big Spender" ต้นปี 2549 
บุคคลที่มีชื่อเสียงที่อาจเข้าข่ายเมโทรเซ็กชวล เช่น เดวิด เบคแคม
กฎของโอห์ม

กฎของโอห์ม ใช้อธิบายความสัมพันธ์ระหว่างกระแสไฟฟ้ากับความต่างศักย์ไฟฟ้า และกระแสไฟฟ้ากับความต้านทาน กล่าวคือ กระแสไฟฟ้าที่ไหลผ่านตัวนำใด ๆ แปรผันโดยตรงกับความต่างศักย์ (แรงดันไฟฟ้าหรือแรงดันตกคร่อม คือกระแสมีค่ามากหรือน้อยตามความต่างศักย์นั้น) เขียนเป็นสมการได้ว่า
<math>I</math> ∝ <math>V</math>
และกระแสไฟฟ้าจะแปรผกผันกับความต้านทานระหว่างสองจุดนั้น(คือถ้าความต้านทานมากจะทำให้กระแสไหลผ่านน้อย, ถ้าความต้านทานน้อยจะทำให้มีกระแสมาก) เขียนเป็นสมการได้ว่า
<math>I</math> ∝ <math>1</math>/<math>R</math>
นำสูตรสมการทางคณิตศาสตร์ทั้งสองมารวมกัน, เขียนได้ดังนี้:
<math>I = \frac{V}{R}</math>
โดยที่ <math>V</math> คือความต่างศักย์ มีหน่วยเป็น โวลต์,
<math>I</math> คือกระแสในวงจร หน่วยเป็น แอมแปร์
และ <math>R</math> คือความต้านทานในวงจร หน่วยเป็น โอห์ม
กฎดังกล่าวตั้งชื่อเป็นเกียรติแก่เกออร์ค ซีม็อน โอห์ม นักฟิสิกส์ชาวเยอรมัน ผู้ที่ตีพิมพ์ผลงานใน ค.ศ. 1827 บรรยายการทดลองวัดค่าแรงดันและกระแสผ่านลวดความยาวต่าง ๆ กัน และอธิบายผลด้วยสมการ (ซึ่งซับซ้อนกว่าสมการบนเล็กน้อย)
เรือนไทย

เรือนไทย ที่แต่เดิมที่นิยมใช้วัสดุจำพวกไม้ ไปจนถึงเครื่องก่ออิฐถือปูน โดยมีลักษณะร่วมที่เหมือนหรือแตกต่างกันไปตามแต่ละที่ ได้แก่ เรือนไทยภาคเหนือ เรือนไทยภาคกลาง เรือนไทยภาคอีสาน และ เรือนไทยภาคใต้ ซึ่งล้วนสอดคล้องกับการดำรงชีวิตของคนไทยในสมัยก่อนและแสดงออกถึงภูมิปัญญาไทย ทั้งนี้องค์ประกอบที่มีผลต่อรูปแบบเรือนไทยมีทั้งเรื่องสภาพแวดล้อม ภูมิศาสตร์ ภูมิอากาศ อาชีพ ฐานะความเป็นอยู่ คติความเชื่อและศาสนาในแต่ละภูมิภาค
ลักษณะทั่วไปของเรือนไทย.
เรือนไทยสามารถจำออกเป็นหลายประเภทซึ่งแต่ละประเภทมีลักษณะเฉพาะตัว ได้แก่ เรือนเครื่องสับ, เรือนเครื่องผูก, เรือนเครื่องก่อ ในที่นี้เราจะอนุมานถึงเรือนไทยเครื่องสับเนื่องจากเป็นเรือนไทยที่ได้รับความนิยมสูงสุดโดยมากใช้เป็นเรือนสำหรับอยู่อาศัยตั้งแต่สามัญชน
คนธรรมดาตลอดจนผู้มีฐานานุศักดิ์ชั้นสูงในสังคม เรือนไทยเครื่องสับทำด้วยไม้เนื้อแข็ง
โครงสร้าง.
เรือนไทยมีโครงสร้างแบบเสาและคานซึ่งถ่ายน้ำหนักมาจากหลังคาลงพื้น โดยผ่านเสาลงสู่ฐานราก เสาบ้านมีลักษณะสอบเข้า และเป็นเสากลม โคนโต ปลายสอบ
ทั้งนี้เพื่อความมั่นคงของเรือนไทยไม่ให้ทรุดตัวได้ง่าย เนื่องจากฤดูน้ำหลาก พื้นดินจะ เป็นโคลนตม และตัวเรือนอาจเกิดการทรุดตัวได้ง่ายหากไม่มีการล้มสอบของเสาเรือน
รายชื่อคณะสัตวแพทยศาสตร์ในประเทศไทย

รายชื่อสถาบันอุดมศึกษาในประเทศไทย ที่เปิดสอนวิชาสัตวแพทย์ ปัจจุบัน สัตวแพทยสภาให้การรับรองหลักสูตรทั้งสิ้น 11 สถาบัน ดังนี้
รายชื่อคณะสัตวแพทยศาสตร์ในประเทศไทย.
<templatestyles src="Reflist/styles.css" />
ปลาปักเป้าสมพงษ์

ปลาปักเป้าสมพงษ์ (ชื่อวิทยาศาสตร์: "Carinotetraodon lorteti") ปลาน้ำจืดชนิดหนึ่ง อยู่ในวงศ์ปลาปักเป้าฟันสี่ซี่ (Tetraodontidae) มีพื้นลำตัวสีเทาอมเขียว ใต้ท้องสีขาว มีลวดลายสีเทาเข้มขนาดใหญ่พาดบนแผ่นหลังและข้างลำตัว สามารถปรับเปลี่ยนสีลำตัวให้เข้มหรือจางได้ตามสภาพแวดล้อม ตามีสีแดงสามารถกรอกกลิ้งไปมาได้ ตัวผู้และตัวเมียความแตกต่างกันอย่างเห็นได้ชัด โดยปลาตัวผู้จะมีขนาดลำตัวที่ใหญ่กว่า ตัวสีแดง ขณะที่ตัวเมียมีขนาดเล็ก มีลำตัวสีเขียวมีลาดพาดตามลำตัว มีขนาดโตเต็มที่ประมาณ 3 นิ้ว
พบกระจายอยู่ทั่วไปตามแม่น้ำลำคลองทั่วประเทศ โดยมักหลบอยู่ใต้กอผักตบชวา หรือในบริเวณน้ำกร่อยตามชายฝั่งของภูมิภาคเอเชียตะวันออกเฉียงใต้ ในประเทศไทยพบได้แม้แต่ในพื้นที่ฝั่งธนบุรีของกรุงเทพมหานคร 
เป็นปลาที่มีนิสัยก้าวร้าว มักกัดกันเองเสมอ ๆ ปัจจุบัน สามารถเพาะขยายพันธุ์ได้แล้วในตู้เลี้ยง โดยจะวางไข่ในน้ำกร่อย
ปลาชนิดนี้ถูกค้นพบโดยคนไทย จึงตั้งชื่อเพื่อเป็นเกียรติแก่ผู้ค้นพบ คือ นายสมพงษ์ เล็กอารีย์ ซึ่งเป็นนักธุรกิจส่งออกปลาสวยงาม 
นิยมเลี้ยงเป็นปลาสวยงาม และมีชื่อเรียกอื่น เช่น "ปลาปักเป้าตาแดง" เป็นต้น